வேராவல் சந்திப்பு தொடருந்து நிலையம்

வேராவல் சந்திப்பு தொடருந்து நிலையம் (Veraval Junction railway station) (நிலையக் குறியீடு: VRL) இந்தியாவின் குசராத்து வேராவல் நகரில் உள்ள ஒருதொடருந்து நிலையமாகும். இது இந்திய இரயில்வேயின் மேற்கு இரயில்வே மண்டலத்தின் பவநகர் இரயில்வே கோட்டத்தின் கீழ் உள்ளது. இது சௌராட்டிராவின் முக்கிய தொடருந்து நிலையங்களில் ஒன்றாகும். வேராவல் சந்திப்பு, மேற்கு இரயில்வே மண்டலத்தின் பவநகர் ரயில்வே கோட்டத்தின் "ஏ" வகை நிலையமாகும். இது கடல் மட்டத்திலிருந்து 7 மீட்டர் உயரத்தில் அமைந்துள்ளது மற்றும் ஐந்து நடைமேடைகளைக் கொண்டுள்ளது. 2024 ஆம் ஆண்டு நிலவரப்படி, ஒரு ஒற்றை மின்சார அகல-கேஜ் இரயில் பாதையும் ஒரு ஒற்றை டீசல் மீட்டர்-கேஜ் பாதையும் உள்ளன. இந்த நிலையத்தில் பதினான்கு தொடருந்துகள் வந்து செல்கின்றன. தியூ வானூர்தி நிலையம் 73 கி.மீ தொலைவில் உள்ளது. வரலாறு 1800-ஆம் ஆண்டுகளின் பிற்பகுதியில், குசராத்தின் சுதேச அரசுகளான ஜுனாகத், கொண்டல், பவநகர், மோர்வி போன்றவை நகரங்களை சிக்கனமாக இணைப்பதற்காக மீட்டர்-கேஜ் வலையமைப்புகளை உருவாக்கின. இவை மிதமான போக்குவரத்தைப் பூர்த்தி செய்வதற்காகக் கட்டப்பட்ட சிறிய அளவிலான, செலவு குறைந்த இருப்புப் பாதைகளாகும். இறுதியாக, ஜுனாகத் மாநில இரயில்வே (ஜுனாகத் & வெராவல் ரயில்வே என்றும் அழைக்கப்படுகிறது) 1888–89-ஆம் ஆண்டில் ஜுனாகத்–வேராவல் மீட்டர்-கேஜ் இணைப்பைத் தொடங்கி வைத்தது. ஏறக்குறைய அதே நேரத்தில், இராஜ்கோட்-ஜெதல்சார் ரயில்வே தனது இராஜ்கோட்-ஜெதல்சார் வழித்தடத்தை (இதுவும் மீட்டர் கேஜ்) இயக்கியது. இது ஜுனாகத்-வேராவல் பகுதியுடன் இணைக்கப்பட்டு, 1890-ஆம் ஆண்டிற்குள் இராஜ்கோட்டை வேராவலுடன் முழுமையாக இணைத்தது. ஒட்டுமொத்தமாக, சமஸ்தான இரயில்வேக்களால் கட்டப்பட்ட இந்த ஒன்றோடொன்று இணைக்கப்பட்ட வலைப்பின்னல், இராஜ்கோட்-ஜுனாகத்-வேராவல் பிரதான வழித்தடத்தில் ஒருங்கிணைக்கப்பட்டது. இதன் மூலம், வேராவல் நகருக்கு யாத்திரை செல்லும் பயணிகளுக்கும், கடற்கரை மற்றும் அதற்கு அப்பால் செல்லும் சரக்குகளுக்கும் ஒரு முக்கிய சந்திப்பாக உருவானது. ஏப்ரல் 1948-ஆம் ஆண்டில், இந்த சமஸ்தான மீட்டர் கேஜ் வழித்தடங்கள் சௌராட்டிரா இரயில்வேயுடன் இணைக்கப்பட்டன. மேலும் நவம்பர் 1951-ஆம் ஆண்டுக்குள் மேற்கு இரயில்வேயுடன் உள்வாங்கப்பட்டன. பல தசாப்தங்களுக்குப் பிறகு, தரப்படுத்தப்பட்ட, அதிக கொள்ளளவு கொண்ட தண்டவாளங்களின் தேவையை உணர்ந்து, இராஜ்கோட்–வேராவல் மீட்டர் கேஜ் பாதை 1996–2003-ஆம் ஆண்டுக்கு இடையில் மாற்றப்பட்டது. இதன் உச்சகட்டமாக, 2003-ஆம் ஆண்டில் முழுமையான அகலப் பாதை இணைப்பு ஏற்படுத்தப்பட்டது. முக்கிய தொடருந்துகள் பின்வரும் தொடருந்துகள் வேராவல் சந்திப்பு தொடருந்து நிலையத்திலிருந்து புறப்படுகின்றன: படத்தொகுப்பு மேலும் காண்க ஜூனாகத் மாநில இரயில்வே ஜாம்நகர் மற்றும் துவாரகை இரயில்வே சோம்நாத் முனையம் மேற்கோள்கள் வெளிப்புற இணைப்புகள் Veraval Junction railway station at the India Rail Info